**לוסי קייט ג'קסון** (באנגלית: **Lucy Kate Jackson**; נולדה ב-29 באוקטובר 1948) היא שחקנית ומפיקת קולנוע וטלוויזיה אמריקאית, הידועה מהופעותיה בתפקיד סברינה דאנקן בסדרה "המלאכיות של צ'רלי" (1976–1979), ובתפקיד אמנדה קינג בסדרה "הדחליל וגברת קינג" (Scarecrow and Mrs. King) (1983–1987). בקולנוע שיחקה ג'קסון בסרט "אהבה שונה" (1982), ובסרט "מאהב לפי שעה" (1989). היא הייתה מועמדת שלוש פעמים לפרס אמי, וארבע פעמים לפרס גלובוס הזהב.

ג'קסון התחילה את הקריירה שלה בשנות השישים בתיאטרון הקיץ (summer stock), ובהמשך הופיעה בטלוויזיה בסדרות "Dark Shadows" (בשנים 1970–1971) וב-"The Rookies" (בשנים 1972–1976). ב-1971 שיחקה בסרט "Night of Dark Shadows". בעקבות ההצלחה הגדולה שלה בתפקיד סברינה דאנקן הופיעה ג'קסון בשער טיים מגזין יחד עם פארה פוסט וג'קלין סמית' שכיכבו לצדה בסדרה "המלאכיות של צ'רלי". על הופעתה בתפקיד גברת קינג זכתה ג'קסון שלוש פעמים בפרס "בראבו אוטו" הגרמני לכוכבת הטלוויזיה הטובה ביותר בשנים 1986 עד 1988. היא כיכבה בעיבוד הטלוויזיוני של הסרט "בייבי בום" ב-1988 וב-1989. עוד כיכבה בסרטי טלוויזיה רבים בהם "Quiet Killer" (מ-1992), "Empty Cradle" (מ-1993) וב-"Satan's School for Girls" (מ-2000) רימייק של סרט באותו שם משנת 1973.

קורות חיים
----------

"המלאכיות של צ'ארלי"
ג'קסון נולדה בברמינגהאם שבאלבמה לרות' הוגאן ג'קסון. כשגרה במאונטן ברוק למדה בבית הספר לבנות "ברוק היל", ואחר כך למדה באוניברסיטת מיסיסיפי. באוניברסיטה הייתה חברה באחווה "קפא קפא גמא". בשנה השנייה שלה באוניברסיטה עברה לניו יורק כדי ללמוד משחק באקדמיה האמריקאית לאמנויות הדרמה.

ג'קסון עבדה ברשת NBC באולפנים שבמרכז רוקפלר והופיעה בתיאטרון הקיץ (summer stock) בסטאו פלייהאוס בוורמונט, לפני שלוהקה לתפקיד רוח הרפאים דפני הארידג' באופרת סבון על-טבעית בשם "Dark Shadows". ב-1971 כיכבה ג'קסון בתפקיד טרייסי קולינס בסרט האימה "Night of Dark Shadows", המבוסס על סדרת טלוויזיה. סרט זה היה עיבוד חופשי יותר של הסדרה בניגוד לסרט הראשון "House of Dark Shadows". באותה שנה הופיעה ג'קסון בשני פרקים בסיטקום של ג'יימס סטיוארט "המופע של ג'יימי סטיוארט".

אחר כך הופיעה ג'קסון בתפקיד האחות ג'יל דנקו במשך ארבע עונות בסדרת הפשע "The Rookies" (אנ'). בזמנה החופשי למדה ג'קסון בימוי ועריכה. באותה תקופה שיחקה גם בסרטי טלוויזיה אחדים. ב-1972 השתתפה בסרט העצמאי "לימבו", אחד הסרטים הראשונים שעסקו במלחמת וייטנאם ובנשותיהם של החיילים השבויים, הנעדרים ואלה שנהרגו בקרב. ב-1975 הופיעה כחלק מאנסבמל שחקנים בסרט "Death Scream", עיבוד טלוויזיוני לסיפור אמיתי של רצח שאירע ב-1964 כפי שדווח בכתבה בניו יורק טיימס. בפברואר 1979 הנחתה ג'קסון את תוכנית הטלוויזיה "סאטרדיי נייט לייב".

המלאכיות של צ'רלי
ב-1975 נפגשה ג'קסון עם המפיקים של הסדרה "Rookies", אהרון ספלינג ולאונרד גולדברג, כדי לדון בהופעתה בסדרה אחרת של ספלינג וגולדברג עקב ביטול הסדרה "Rookies". גולדברג סיפר לה על סדרה בשם "The Alley Cats" שנדחתה על ידי כל הרשתות האחרות. ספלינג אמר לה שיש לשנות את שם הסדרה ושאל לדעתה, היא ענתה "המלאכיות של צ'רלי" והצביעה על תמונה של שלוש מלאכיות שהייתה על הקיר. ג'קסון לוהקה בתחילה לתפקיד קלי גארט (שאותו גילמה לבסוף ג'קלין סמית'), אבל היא החליטה במקום זאת לשחק בדמות סברינה דאנקן. ההצלחה האדירה של הסדרה הביאה להופעתן של ג'קסון, סמית' ופארה פוסט-מייג'ורס (ששיחקה בתפקיד ג'יל מונרו) על שער טיים מגזין. התוכנית שודרה לראשונה כסרט טלוויזיה ב-21 במרץ 1976, ואחר כך כסדרה החל מ-22 בספטמבר 1976.

בתחילת העונה השלישית של "המלאכיות של צ'רלי" הוצע לג'קסון תפקיד בסרט "קרמר נגד קרמר" אותו גילמה לבסוף מריל סטריפ. ג'קסון נאלצה לדחות את ההצעה בגלל ההתחייבות שלה לסדרה, שלא הותיר לה זמן פנוי עבור הסרט. בסוף העונה השלישית עזבה ג'קסון את הסדרה. המחליפה שלה הייתה השחקנית שלי האק (אנ').

ב-1982 כיכבה ג'קסון בסרט הקולנוע "אהבה שונה" לצדם של מייקל אונטקין והארי האמלין, בבימויו של ארתור הילר. הסרט נחשב שהקדים את זמנו ועסק ברגישות בנושא ההומוסקסואליות. עם זאת הוא קיבל ביקורות פושרות ולא זכה להצלחה בקופות.

Scarecrow and Mrs. King
ב-1983 החלה ג'קסון לככב בסדרה "Scarecrow and Mrs. King" בדמות עקרת הבית אמנדה קינג לצדו של ברוס בוקסלייטנר שגילם מרגל ששם הקוד שלו הוא "דחליל" (Scarecrow). ג'קסון הייתה שותפה להפקת הסדרה באמצעות חברת ההפקה שלה "Shoot the Moon Enterprises" יחד עם חברת "טלוויזיית האחים וורנר". במהלך עבודתה על הסדרה החלה להתעניין בבימוי. הסדרה שודרה בשנים 1983 עד 1987.

בינואר 1987, בצילומי העונה הרביעית של הסדרה, עברה ג'קסון בדיקת ממוגרפיה, שהובילה לאבחון של גידול ממאיר קטן. מפיק הסדרה, היחיד שסיפרה לו על המחלה, שינה יחד איתה את לוחות הזמנים של התוכנית. היא עברה ניתוח לכריתת הגידול, ואחרי שבוע חזרה לעבודתה, והמשיכה לעבוד במשך חמישה שבועות בהם קיבלה טיפולי רדיותרפיה.

1988 עד 2003
ב-1988 אחרי סיום הסדרה "Scarecrow and Mrs. King" לוהקה ג'קסון בתפקיד הראשי בסיטקום "בייבי בום", גרסה טלוויזיונית של סרט באותו שם בכיכובה של דיאן קיטון. הסדרה שודרה במשך עונה אחת בלבד.

ב-1989 כיכבה ג'קסון בסרט "מאהב לפי שעה" בתפקיד אמו של פטריק דמפסי. היא שיחקה בתפקיד זה כדי לעבוד עם הבמאית ג'ואן מיקלין סילבר שאותה העריצה על עבודתה בסרט "רחוב הסטר".

בספטמבר 1989 התגלה בגופה בבדיקת ממוגרפיה נוספת סרטן השד שיורי. הטיפול הפעם היה כריתת שד חלקית וניתוח שחזור. כשחזרה לביתה אחרי הניתוח היא קראה כתבי עת רפואיים, עברה לתזונה מקרוביוטית, והשלימה עם מצב גופה אחרי ניתוח השחזור.

במהלך השנים אחר כך כיכבה ג'קסון בסרטי טלוויזיה אחדים תוך כדי עבודה להעלאת המודעות למחלת סרטן השד. ב-1995 התאשפזה בבית חולים באלבמה לבדיקות בשל תחושת חולשה וחוסר יכולת לישון. אחרי הבדיקות אבחן ד"ר ג'רלד פוהוסט, ראש מחלקת קרדיולוגיה, שג'קסון נולדה עם פגם במחיצה הבין-פרוזדורית, חור זעיר בלב שלא התגלה קודם על אף אורח החיים הפעיל שלה. היא עברה ניתוח לב פתוח לתיקון המום.

ג'קסון הקדישה את עצמה לדבר על הנושאים של סרטן השד ובריאות הלב. ב-2003 הוענק לה פרס "Power of Love" מטעם "איגוד הלב האמריקני".

2004 והלאה
ב-2004 שודר סרט הטלוויזיה "Behind the Camera: The Unauthorized Story of Charlie's Angels", על עשיית הסדרה "המלאכיות של צ'ארלי". השחקנית לורן סטמייל גילמה את דמותה של ג'קסון. באוגוסט 2006 הופיעו בהפתעה שלוש המלאכיות המקוריות, ג'קסון, פארה פוסט וג'קלין סמית', בטקס ה-58 של פרס אמי לבידור בפריים טיים, כמחווה ליוצר הסדרה אהרון ספלינג, בשריין אודיטוריום.

ב-2007 שיחקה ג'קסון בתפקיד אליזבת פרנטיס, אמה של סוכנת ה-FBI אמילי פרנטיס (בגילומה של פאג'ט ברוסטר) בסדרה "מחשבות פליליות". באוגוסט 2008 שפטה בתוכנית המציאות "Shear Genius" של ג'קלין סמית' בערוץ בראבו.

ב-3 באוגוסט 2010 פורסם שג'קסון כותבת ספר זכרונות שיצא לאור ב-"Gallery Books" של סיימון ושוסטר. הספר "The Smart One" תוכנן לצאת לאור ב-11 באוקטובר 2011 אך נדחה ל-1 בפברואר 2015, ונדחה שוב לשנת 2020.

### חיים אישיים

ב-1978 התחתנה ג'קסון עם השחקן והמפיק אנדרו סטיבנס, בנה של השחקנית סטלה סטיבנס (אנ'). בני הזוג התגרשו ב-1982. באותה שנה התחתנה עם דייוויד גרינוולד, ממנו התגרשה אחרי שנתיים. ב-1991 התחתנה עם טום הארט שגם ממנו התגרשה אחרי שנתיים. ב-1995 אימצה ג'קסון בן, צ'ארלס טיילור ג'קסון.

במאי 2010 הגישה ג'קסון תביעה משפטית נגד היועץ הפיננסי שלה, ריצ'רד ב. פרנסיס, וטענה שמעשיו עלו לה יותר מ-3 מיליון דולר וגרמו לחורבן כלכלי. בדצמבר 2010 הגיעו שני הצדדים לפשרה.

פילמוגרפיה
----------

### קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1971 |  | Night of Dark Shadows | טרייסי קולינס |  |
| 1972 | לימבו | Limbo | סנדי לאוטון |  |
| 1977 |  | Thunder and Lightning | ננסי סו האניקאט |  |
| 1981 |  | Dirty Tricks | פולי בישופ |  |
| 1982 | אהבה שונה | Making Love | קלייר |  |
| 1989 | מאהב לפי שעה | Loverboy | דיאן בודק |  |
| 1999 | טעות בשיפוט | Error in Judgment | שלי |  |
| 2004 |  | Larceny | אמא |  |
|  | No Regrets | סוזן קנרלי |  |

### טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1970–1971 |  | Dark Shadows | דפני הארידג' | תפקיד ראשי |
| 1971 | המופע של ג'ימי סטיוארט | The Jimmy Stewart Show | ג'ניס מורטון | בפרק "The Identity Crisis" ו-"A Vote for Howard" |
| 1972 |  | The New Healers | האחות מישל ג'ונסון | סרט טלוויזיה |
| 1972 | בוננזה | Bonanza | אלן | בפרק "One Ace Too Many" |
| 1972 |  | Movin' On | קורי | סרט טלוויזיה |
| 1972–1976 |  | The Rookies | ג'יל דנקו | תפקיד ראשי |
| 1973 |  | Satan's School for Girls | רוברטה | סרט טלוויזיה |
| 1974 |  | Killer Bees | ויקטוריה ולס | סרט טלוויזיה |
| 1974 |  | Death Cruise | קרול | סרט טלוויזיה |
| 1975 |  | Death Scream | קרול | סרט טלוויזיה |
| 1976 |  | Death at Love House | סברינה דאנקן | תפקיד ראשי |
| 1976–1979 | המלאכיות של צ'רלי | Charlie's Angels | סברינה דאנקן |  |
| 1977 |  | James at 15 | רובין | פרק פיילוט |
| 1977 |  | The San Pedro Beach Bums | בתפקיד עצמה | בפרק "Angels and the Bums" |
| 1979 | סאטרדיי נייט לייב | Saturday Night Live | בתפקיד עצמה / מנחה אורחת |  |
| 1979 |  | Topper | מריון קרבי | סרט טלוויזיה |
| 1981 |  | Inmates: A Love Story | ג'נט מאונט | סרט טלוויזיה |
| 1981 |  | Thin Ice | לינדה ריברס | סרט טלוויזיה |
| 1983 |  | Listen to Your Heart | פראני גרין | סרט טלוויזיה |
| 1983–1987 | הדחליל וגברת קינג | Scarecrow and Mrs. King | אמנדה קינג | תפקיד ראשי |
| 1988–1989 | בייבי בום | Baby Boom | ג'.ס. וייאט | תפקיד ראשי |
| 1990 |  | The Stranger Within | מארה בלקבורן | סרט טלוויזיה |
| 1992 |  | The Boys of Twilight | מיס דוטון | פרק פיילוט |
| 1992 |  | Quiet Killer | ד"ר נורה הרט | סרט טלוויזיה |
| 1992 |  | Homewrecker | לוסי (דיבוב) | סרט טלוויזיה |
| 1993 | נסחפים בזרם | Adrift | קייטי נאסט | סרט טלוויזיה |
| 1993 |  | Empty Cradle | ריטה דונוהו | סרט טלוויזיה של ABC |
| 1993 |  | Arly Hanks | הארלו הנקס | פרק פיילוט |
| 1994 |  | Armed and Innocent | פטסי הולנד | סרט טלוויזיה |
| 1994 |  | Justice in a Small Town | סנדרה קלייטון | סרט טלוויזיה |
| 1995 |  | The Silence of Adultery | ד"ר רייצ'ל לינדזי | סרט טלוויזיה |
| 1996 |  | The Cold Heart of a Killer | ג'סי ארנולד | סרט טלוויזיה |
| 1996 |  | A Kidnapping in the Family | דה דה קופר | סרט טלוויזיה |
| 1996 |  | Panic in the Skies! | לאורי אן פיקט | סרט טלוויזיה |
| 1997 |  | What Happened to Bobby Earl? | רוז ארל | סרט טלוויזיה |
| 1997 | אלי מקביל | Ally McBeal | ברברה קוקר | בפרק "The Kiss" |
| 1997 | אקדח של איש מת | Dead Man's Gun | קתרין מוריסון | בפרק "Death Warrant" |
| 1998 |  | Sweet Deception | קיט גאלאגר | סרט טלוויזיה |
| 1999 | פעמיים בחיים | Twice in a Lifetime | ג'ולי סמית' / מילדרד | בפרק "Double Exposure" |
| 1999 |  | Batman Beyond | בומבשל (דיבוב) | בפרק "Mind Games" |
| 2000 |  | Chicken Soup for the Soul | פרופ' פולי | בפרק "Making the Grade" |
| 2000 | בית הספר של השטן לבנות | Satan's School for Girls | הדיקן | סרט טלוויזיה |
| 2001 |  | A Mother's Testimony | שרון קרלסון | סרט טלוויזיה |
| 2002 |  | The Zeta Project | בומבשל (דיבוב) | בפרק "Ro's Gift" |
| 2002 | סברינה המכשפה הצעירה | Sabrina, the Teenage Witch | קנדי | בפרק "It's a Hot, Hot, Hot Hot Christmas" |
| 2003 |  | Miracle Dogs | טרי לוגן | סרט טלוויזיה |
| 2004 | משמרת שלישית | Third Watch | ג'אן מרטין | בפרק "In Plain View" |
| 2006 | איש משפחה | Family Guy | גברת אמנדה קינג (דיבוב) | בפרק "Deep Throats" |
| 2006 |  | A Daughter's Conviction | מורין הנסן | סרט טלוויזיה |
| 2007 | מחשבות פליליות | Criminal Minds | השגרירה אליזבת פרנטיס | בפרק "Honor Among Thieves" |

קישורים חיצוניים
----------------

ויקישיתוף מדיה וקבצים בנושא **קייט ג'קסון** בוויקישיתוף

* קייט ג'קסון, במסד הנתונים הקולנועיים IMDb (באנגלית)
* קייט ג'קסון, באתר "אידיבי", מאגר הידע העברי לקולנוע ישראלי ועולמי
* קייט ג'קסון, באתר AllMovie (באנגלית)
* קייט ג'קסון, באתר Rotten Tomatoes (באנגלית)
* קייט ג'קסון, באתר Metacritic (באנגלית)
* קייט ג'קסון, במסד הנתונים הקולנועיים KinoPoisk (ברוסית)

הערות שוליים
------------

1. ↑  "Film Reference bio". Filmreference.com. נבדק ב-2010-11-07.
2. ↑  "Full cast and crew for *The Jimmy Stewart Show (1971)* at IMDb
3. ↑  Armstrong, Lois (6 בדצמבר 1976). "Heavens Above! Charlie's Sexy Angels Are Old-Fashioned Girls Who Really Get Along". *Cover story*. People Magazine. נבדק ב-18 במאי 2009. `{{cite news}}`:  (עזרה)
4. ↑  "Limbo". *Review*. TV Guide. נבדק ב-18 במאי 2009. `{{cite web}}`:  (עזרה)
5. ↑  "Charlie's 'Alley Cats'?" *Newsweek*, June 28, 1999.
6. ↑  Spelling, Aaron; Graham, Jefferson (1996). *A Prime-Time Life: An Autobiography*. New York: St. Martin's Press. p. 112. ISBN 0-312-14268-4.
7. ↑  Feinstein, Howard (21 באוגוסט 1994). "Getting Beyond the Gay Ghetto With Gay Films". *The New York Times*. נבדק ב-7 בנובמבר 2011. `{{cite news}}`:  (עזרה)
8. 1 2  Schindehette, Susan (11 במאי 1992). "Angel Ever After - Cancer, Coping and Overcoming Illness, Kate Jackson". People.com. נבדק ב-7 בנובמבר 2010. `{{cite web}}`:  (עזרה)
9. ↑  Gerard, Jeremy (26 בדצמבר 1988). "TV Notes". *The New York Times*. נבדק ב-7 בנובמבר 2011. `{{cite news}}`:  (עזרה)
10. ↑  "Appearance on Larry King Live". Transcripts.cnn.com. 2006-02-03. נבדק ב-2010-11-07.
11. ↑  "American Heart Association". Apbspeakers.com. נבדק ב-2010-11-07.
12. ↑  "Hair From Heaven". Bravo (US TV channel). 2008. נבדק ב-7 בנובמבר 2011. `{{cite news}}`:  (עזרה)
13. ↑  "Archived copy". אורכב מ-המקור ב-11 באוגוסט 2010. נבדק ב-31 באוגוסט 2010. `{{cite web}}`:  (עזרה);  (עזרה)
14. ↑  Pre-Order Page "The Smart One" Amazon.com Website
15. ↑  "It's back to bi-coastal marriage for Kate Jackson and husband". *Lakeland Ledger*. 7 במרץ 1984. p. 2. נבדק ב-2012-07-30. `{{cite news}}`:  (עזרה)
16. ↑  "Angelic Heaven profile of Kate Jackson". Charliesangels.com. נבדק ב-2010-11-07.
17. ↑  "Charlie's Angels Star Broke - Financial Ruin for Kate Jackson?". *National Ledger*. 11 במאי 2010. אורכב מ-המקור ב-2010-05-14. נבדק ב-12 במאי 2010. `{{cite web}}`:  (עזרה)
18. ↑  "'Charlie's Angels' Star Settles 'Financial Ruin' Lawsuit". *Fox News*. 20 בדצמבר 2010. `{{cite news}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1595014
* BnF: cb13937037s (data)
* ISNI: 0000 0000 7839 6245
* LCCN: n78026664
* NLP: a0000002960549
* NTA: 146431170
* SUDOC: 132323990
* VIAF: 75105673
* WorldCat: lccn-n78026664

 |